OpenLLM-France/wikimedia huggingface dataset:
# Paramelomys steini

Paramelomys steini és una espècie de mamífer rosegador de la família dels múrids. És endèmic d'Indonèsia, on viu a altituds d'entre 2.000 i 2.600 msnm. El seu hàbitat natural són els boscos montans. Es desconeix si hi ha cap amenaça significativa per a la supervivència d'aquesta espècie. L'espècie fou anomenada en honor del zoòleg alemany Georg Hermann Wilhelm Stein, que estudià la fauna de Nova Guinea, entre altres llocs.

## Referències

* ↑ Gerrie, R.; Kennerley, R. Paramelomys steini. UICN 2016. Llista Vermella d'espècies amenaçades de la UICN, edició 2016, consultada el 4 desembre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 392. ISBN 978-0801893049.
# Hospitalet

«Hospitalet o l'Hospitalet» té aquests significats:
* Toponímia:
** L'Hospitalet de Llobregat, municipi del Barcelonès
** L'Hospitalet de l'Infant, poble del municipi de Vandellòs i l'Hospitalet de l'Infant (Baix Camp)
** L'Hospitalet-du-Larzac, exotopònim de L'Espitalet de Larzac.
** L'Hospitalet-près-l'Andorre, exotopònim de L'Espitalet.
** Estació de l'Hospitalet de l'Infant, estació de ferrocarril propietat d'adif al nord de la població de l'Hospitalet de l'Infant
** Estació de l'Hospitalet de Llobregat
* Organitzacions:
** Centre d'Esports l'Hospitalet, club de futbol de la ciutat de l'Hospitalet de Llobregat
** Club Bàsquet L'Hospitalet, club de basquetbol de la ciutat de l'Hospitalet de Llobregat que juga a la lliga LEB Plata. El club va néixer l'any
** Club Natació L'Hospitalet, club poliesportiu de la ciutat de l'Hospitalet, dedicat a la pràctica de la natació, el waterpolo i la petanca
** Rugby Club L'Hospitalet, club de rugbi català de la ciutat de L'Hospitalet de Llobregat
* Miscel·lània:
** Conveni de l'Hospitalet
** Televisió de l'Hospitalet
# Howie Hawkins

Howard Gresham Hawkins (8 de desembre de 1952) és un polític estatunidenc i activista i cofundador del Partit Verd dels Estats Units.
Hawkins ha format part dels moviments anti-guerra, antinuclear i pro-treballadors de la dècada de 1960 ença. Hawkins és un camioner i treballador de la construcció jubilat; del 2001 fins a jubilar-se el 2017, Hawkins va treballar el torn de nit descarregant camions per l'empresa UPS.
Hawkins va ser candidat del Partit Verd de Nova York a les eleccions al Senat dels EUA de 2006. El 2010 va presentar-se a governador de Nova York amb el Partit Verd i va fer que el Partit Verd tornés a aparèixer a les paperetes després de rebre més dels 50.000 vots necessaris. El 2014, Hawkins es va tornar a presentar a governador de Nova York. Va rebre gairebé un 5% dels vots i va moure el Partit Verd a la línia D de la papereta. Hawkins s'hi va tornar a presentar per tercera vegada el 2018.
Va guanyar les primàries presidencials del Partit Verd de 2020 i n'és el candidat a les eleccions presidencials de 2020. La seva campanya es basa en promulgar un nova versió ecosocialista del Green New Deal, que va ser proposat per primera vegada el 2010, i en construir un moviment polític i social independent de classe treballadora en oposició als partits demòcrata i republicà i al capitalisme en general.

## Referències

* ↑ «U.S. Vets Lead Civil Disobedience Action at Crestwood to Protest Seneca Lake Gas Storage» (en anglès). Veterans for Peace, 27-01-2016. [Consulta: 13 agost 2020].
* ↑ McKinley, Jesse «0-for-23: An Undeterred Green Party Candidate on His Long Losing Streak» (en anglès). The New York Times, 19-10-2018. ISSN: 0362-4331.
* ↑ «Syracuse’s Howie Hawkins mulls a run for president» (en anglès). Syracuse, 03-04-2019. [Consulta: 13 agost 2020].
* ↑ «It Ain't Easy Being Green» (en anglès americà). Eugene Weekly, 09-01-2020. [Consulta: 13 agost 2020].
* ↑ «NYS Board of Elections US Senate Election Returns Nov. 7, 2006» (PDF) (en anglès). NYS Board of Elections. Arxivat de l'original el 2017-10-18. [Consulta: 12 agost 2019].
* ↑ Mariani, John. «Howie Hawkins' votes for governor boost Green Party's ballot status» (en anglès). The Post Standard, 03-11-2010. [Consulta: 12 agost 2019].
* ↑ «NYS Board of Elections Governor/Lt. Governor Election Returns November 4, 2014» (PDF) (en anglès). NYS Board of Elections. Arxivat de l'original el de gener 20, 2015. [Consulta: 12 agost 2019].
* ↑ «Certified Results from the November 6, 2018 General Election for Governor and Lt. Governor» (PDF) (en anglès). New York State Board of Elections. Arxivat de l'original el de gener 17, 2021. [Consulta: 12 agost 2019].
* ↑ report. «Howie Hawkins will seek Green nomination for president» (en anglès). Times Union, 28-05-2019. [Consulta: 12 agost 2019].
* ↑ Mahoney, Bill. «Howie Hawkins goes national» (en anglès). Politico, 07-12-2020. [Consulta: 13 agost 2020].
* ↑ Hawkins, Howie. Independent politics : the Green Party strategy debate (en anglès). Chicago, Ill.: Haymarket Books, 2006. ISBN 978-1-931859-30-1.
# Soroll de color

Encara que el soroll és un senyal aleatori, pot tenir característiques i propietats estadístiques. La densitat espectral (potència i distribució en l'espectre de freqüència), és una d'aquestes propietats, que poden ser utilitzades per a distingir els diferents tipus de soroll. Per a aquesta classificació per densitat espectral s'empra el nom de diversos colors, i és comú en diferents disciplines, on el soroll és un factor important (com ara en acústica, en enginyeria elèctrica i en física).
Depenent de la forma concreta que tingui la seva densitat espectral de potència (PSD o Power Spectral Density), es defineixen diversos "colors" per al soroll.

## Vegeu també

* Soroll blanc
* Soroll rosa
* Soroll blau
* Soroll violeta
* Soroll marró
* Soroll gris
* Soroll tèrmic o de Johnson-Nyquist
* Soroll de dispar

## Referències

* ↑ Geere, Duncan «White, pink, blue and violet: The colours of noise» (en anglès). WIRED UK, 03-03-2017.
* ↑ Neal, Meghan «The Many Colors of Sound» (en anglès). The Atlantic, 03-02-2017.
# Epinephelus suborbitalis

Epinephelus suborbitalis és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 118 cm de longitud total.

## Distribució geogràfica

Es troba al nord-oest del Pacífic.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Parany de Monticelli

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
El Parany de Monticelli o Trampa de Monticelli és un parany d'obertura dins la defensa Bogo-Índia, anomenat així en honor del GM italià Mario Monticelli, a partir de la partida Monticelli–Ladislav Prokeš, Budapest 1926.
El parany comença amb les jugades
    1. d4 Cf6
    2. c4 e6
El negre planteja una defensa Índia.
    3. Cf3 Ab4+
La jugada que defineix la defensa Bogo-Índia.
    4. Ad2 Axd2+
    5. Dxd2 b6
    6. g3 Ab7
    7. Ag2 O-O
    8. Cc3 Ce4
    9. Dc2 Cxc3
    10. Cg5!
(Vegeu el diagrama.)
Les negres de sobte pateixen dues greus amenaces simultànies: 11.Dxh7# seria escac i mat, i 11.Axb7 guanyaria un alfil i una torre. Aparentment, les amenaces són irrefutables i les negres han d'abandonar.
Malgrat les aparences, la llegenda dels escacs José Raúl Capablanca va demostrar, jugant amb negres, que el parany no és definitiu, quan va empatar (amb negres) contra el següent Campió del món Max Euwe a Amsterdam 1931, de la següent manera:
Capablanca respongué amb:
    10. ... Ce4!
    11. Axe4 Axe4
    12. Dxe4 Dxg5
    13. Dxa8 Cc6
    14. Db7 Cxd4
    15. Td1 c5
    16. e3 Cc2+
    17. Rd2 Df5
    18. Dg2 Cb4
    19. e4 Df6
    20. Rc1 Cxa2+
    21. Rb1 Cb4
    22. Txd7 Cc6
    23. f4 e5
    24. Thd1 Cd4
    25. Txa7 exf4
    26. gxf4 Dxf4
    27. Te1 Cf3
    28. Te2 Cd4
    29. Te1 (½-½).
De tota manera, la dificultat per trobar la continuació correcta, fa que aquest parany segueixi funcionant sovint, contra molts rivals.

## Enllaços externs

* Brace, Edward R. An Illustrated Dictionary of Chess. Hamlyn Publishing Group, 1977, p. 191. ISBN 1-55521-394-4.
* Znosko-Borovski, Ievgueni. The Art of Chess Combination. Dover, 1977, p. 82. ISBN 0-486-20583-5.
* La partida, a chessworld.net (anglès)
# Eleccions parlamentàries finlandeses de 1948

Les eleccions parlamentàries finlandeses del 1948 es van celebrar els dies 1 i 2 de juliol de 1948. El partit més votat fou el socialdemòcrata i el seu cap Karl-August Fagerholm fou nomenat primer ministre de Finlàndia.

## Resultats

Resum dels resultats electorals de 2 de juliol de 1948 al Parlament finlandès
| Partits | Partits | Vots | % | Escons | +/- |
| | Partit Socialdemòcrata de Finlàndia | 494.719 | 26,52 | 54 | +4 |
| | Lliga Agrària | 455.635 | 24,24 | 56 | +7 |
| | Lliga Democràtica Popular Finlandesa | 375.538 | 19,98 | 38 | -11 |
| | Partit de la Coalició Nacional | 320.366 | 17,04 | 33 | +5 |
| | Partit Popular Suec | 137.981 | 7,34 | 13 | -1 |
| | Partit Nacional Progressista | 73.444 | 3,91 | 5 | -4 |
| | Representants de les Illes Aland | 6.567 | | 1 | |
| | Partit dels Petits Grangers | 5.378 | 0,29 | - | - |
| | Partit Popular Radical | 5.162 | 0,27 | - | - |
| | Altres | 5.178 | 0,27 | - | - |
| | Total (participació 78,2%) | 1.879.968 | 100.0 | 200 | |
| Font: Eduskuntavaalit 1927–2003 Arxivat 2007-10-02 a Wayback Machine. ||||||
# Fundulus relictus

Fundulus relictus és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 9,7 cm de longitud total.

## Distribució geogràfica

Es troba a Nord-amèrica: Bermuda.

## Referències

* ↑ BioLib (anglès) i (txec)
* 1 2 «Fundulus relictus» (en anglès). FishBase. Froese, Rainer; Pauly, Daniel (editors).
# László Fazekas

László Fazekas va ser un destacat futbolista hongarès dels anys 70 i 80.

## Biografia

Fazekas va néixer el 15 d'octubre de 1947 a Budapest, Hongria. Començà la seva carrera a l'Újpesti Dózsa el 1958, debutant a la lliga hongaresa el 1965. Jugava a la posició de davanter. Romangué al club durant més de 15 anys, amb més de 400 partits disputats a la lliga i més de 250 gols. Aquestes espectaculars xifres el portaren a iniciar l'aventura al futbol belga al Royal Antwerp el 1980 a l'edat de 33 anys, acabant las seva trajectòria al Sint-Truidense i RC Jet. Un cop retirat inicià la tasca d'entrenador al futbol belga a clubs com l'Eendracht Aalst i el Royal Antwerp.
A la selecció de futbol d'Hongria jugà durant 15 anys (1968-83), disputant 92 partits i marcant 24 gols. Fou medalla d'or als Jocs Olímpics de Mèxic de 1968 i participà en les Copes del Món de 1978 i 1982 (on marcà dos gols).

## Trajectòria esportiva
### Com a jugador

* Újpesti Dózsa 1965-80, 407 partits, 252 gols
* Royal Antwerp: 1980-84, 111 partits, 38 gols
* Sint-Truidense: 1984-85, 10 partits, 2 gols
* RC Jet: 1985-86

### Com a entrenador

* Eendracht Aalst: 1986-88 i 1990-91
* Royal Antwerp: 1995-96

## Referències

* ↑ «Laszlo Fazekas - Estad. y palmarés». [Consulta: 6 novembre 2023].
* 1 2 Strack-Zimmermann, Benjamin. «László Fazekas (Player)» (en anglès). [Consulta: 6 novembre 2023].
* ↑ «Olympedia – László Fazekas». [Consulta: 6 novembre 2023].
# Wil·la de Provença

Wil·la de Provença també anomenada Wil·la de Viena, (vers 873 - + vers 914, abans de 924), fou la filla de Bosó de Provença i d'Ermengarda, filla de Lluís II el Jove, rei d'Itàlia.
Es va casar en primeres noces amb Rodolf I de Borgonya, fill de Conrad II de Borgonya, i va tenir a:
* Rodolf II (†937), successor del seu pare a Borgonya Transjurana
* Lluís († després de 937), comte a Thurgau
* Wil·la de Borgonya († després del 936), casada amb Bosó d'Arles (885 †936), comte d'Arle i Provença, fill de Teobald d'Arle i de Berta (filla de Lotari II)
* Waldrada, casada amb el marquès Bonifaci de Spoleto († després de 953)
Vídua de Rodolf (911), el 912 es va casar en segones noces amb Hug d'Arles, però va morir un temps després (entre 914 i 923)

## Notes

* ↑ WILLA (Guille), al lloc web de la Fundació per la genealogia Medieval
* ↑ Rodolf I
* ↑ Bonifazio
# Hillsmere Shores

Hillsmere Shores és una concentració de població designada pel cens dels Estats Units a l'estat de Maryland. Segons el cens del 2000 tenia 2.977 habitants.

## Demografia

Segons el cens del 2000, Hillsmere Shores tenia 2.977 habitants, 1.107 habitatges, i 867 famílies. La densitat de població era de 826,9 habitants/km².
Dels 1.107 habitatges en un 31,6% hi vivien nens de menys de 18 anys, en un 65,9% hi vivien parelles casades, en un 9,4% dones solteres, i en un 21,6% no eren unitats familiars. En el 15% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 2,92.
Per edats la població es repartia de la següent manera: un 23% tenia menys de 18 anys, un 4,6% entre 18 i 24, un 27,4% entre 25 i 44, un 32,1% de 45 a 60 i un 12,9% 65 anys o més.
L'edat mediana era de 42 anys. Per cada 100 dones de 18 o més anys hi havia 95,1 homes.
La renda mediana per habitatge era de 72.035 $ i la renda mediana per família de 72.685 $. Els homes tenien una renda mediana de 57.039 $ mentre que les dones 35.000 $. La renda per capita de la població era de 35.352 $. Entorn del 2,4% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillsmere Shores». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Hillsmere Shores». American Fact Finder. Oficina del Cens dels Estats Units, 12-01-2010.
# Soroll de granalla

El soroll de granalla o soroll de Poisson (en anglès shot noise) és un tipus de soroll que es dona en dispositius electrònics i òptics degut a la natura discreta dels electrons i fotons. En electrònica el soroll de granalla és conseqüència de la natura discreta de la càrrega elèctrica. En dispositius òptics, en canvi, s'associa a les característiques de partícula de la llum. Aquest soroll és fàcilment observable quan el nombre d'electrons o fotons emesos és baix. Llavors es conclou que les fluctuacions segueixen una funció aleatòria.

## Primeres observacions

El descobriment del soroll de dispar va ser mercès al físic alemany Walter Schottky a principis del segle XX quan estudiava les fluctuacions del corrent en tubs de buit.

## Propietats

* El soroll de dispar es pot modelar per un procès de Poisson.
* La relació senyal/soroll ve donada per : $SNR=\surd N$ on $N$ és el nombre d'electrons o fotons de l'experiment en qüestió (vegeu Fig.1)
* Quant més petit sigui el corrent electrònic o la lluminositat d'una imatge, més important serà aquest soroll de dispar.

## Vegeu també

* Soroll tèrmic o de Johnson-Nyquist
* Procès de Poisson

## Referències

* ↑ «Soroll de granalla». Termcat. [Consulta: 26 gener 2020].
* ↑ «Shot noise» (en anglès). www.uam.es. Arxivat de l'original el 2017-03-07. [Consulta: 6 març 2017].
* ↑ «Shot Noise :: Radio-Electronics.Com» (en anglès). www.radio-electronics.com. [Consulta: 6 març 2017].
* ↑ «Shot noise» (en anglès). 123.physics.ucdavis.edu. [Consulta: 6 març 2017].
# Epinephelus summana

Epinephelus summana és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 52 cm de longitud total.

## Distribució geogràfica

Es troba a l'est de l'Índic.

## Referències

* 1 2 FishBase (anglès)

## Bibliografia

* Forsskål, P. 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descriptiones animalium quae in itinere ad Maris Australis terras per annos 1772 1773 et 1774 suscepto, ...: 1-20 + i-xxxiv + 1-164, map.
* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Parany de Magnus Smith

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
El Parany de Magnus Smith és un parany d'obertura d'escacs dins la defensa siciliana, que rep el seu nom del tres cops Campió del Canadà Magnus Smith (1869–1934).
El parany s'esdevé a la variant Sozin, començant amb els moviments:
    1. e4 c5
    2. Cf3 d6
    3. d4 cxd4
    4. Cxd4 Cf6
    5. Cc3 Cc6
    6. Ac4
Aquesta és la variant Sozin (o Fischer) de la defensa siciliana. Una resposta habitual és 6...e6, per tal de fer que l'alfil blanc de c4 "mossegui granit". En cas que, en canvi, les negres facin 6...g6?!, cauen al parany
    6. ... g6?!
    7. Cxc6 bxc6
    8. e5!
(Vegeu el diagrama) Les negres tenen greus problemes. Després de 8...Ch5?, Bobby Fischer dona 9.Df3! e6 (9...d5 10.Cxd5!) 10.g4 Cg7 11.Ce4 Da5+ (11...d5 12.Cf6+ Re7 13.Da3+) 12.Ad2 Dxe5 13.Ac3 i la dama negra és atrapada. Són preferibles les alternatives 8...Cg4 9.e6 f5, i les negres eventualment varen acabar assolint les taules a Schlechter-Lasker, Campionat del món (7) 1910 i 8...d5 9.exf6 dxc4 10.Dxd8+ Rxd8 11.Ag5 Ae6 12.0-0-0+ Re8, i les negres fins i tot van acabar guanyant a Rosen-Burn, París 1900.
El moviment triat per les negres, però, condueix al desastre immediat.
    8. ... dxe5??
    9. Axf7+
Les blanques guanyen la dama després de 9...Rxf7 10.Dxd8.

## Notes

* ↑ La variant rep aquest nom en honor de Veniamin Sozin

## Bibliografia

* Hooper, David i Kenneth Whyld. The Oxford Companion to Chess. Oxford University, 1996. ISBN 0-19-280049-3.
* Fischer, Bobby i Larry Evans. My 60 Memorable Games. Simon and Schuster, 1969. LCCN 6855954.
# Eleccions parlamentàries finlandeses de 1958

Les eleccions parlamentàries finlandeses del 1958 es van celebrar els dies 6 i 7 de juliol de 1958. El partit més votat fou la lliga democràtica popular, però es formà un govern de coalició sense el seu consens presidit per Reino Kuuskoski. Posteriorment fou nomenat primer ministre de Finlàndia el socialdemòcrata Karl-August Fagerholm.

## Resultats

Resum dels resultats electorals de 7 de juliol de 1958 al Parlament finlandès
| Partits | Partits | Vots | % | Escons | +/- |
| | Lliga Democràtica Popular Finlandesa | 450.220 | 23,16 | 50 | +7 |
| | Partit Socialdemòcrata de Finlàndia | 449.536 | 19,50 | 48 | -6 |
| | Lliga Agrària | 528.409 | 23,16 | 48 | -5 |
| | Partit de la Coalició Nacional | 297.094 | 15,28 | 29 | +5 |
| | Partit Popular Suec | 126.365 | 6,50 | 13 | +1 |
| | Partit del Poble de Finlàndia | 116.617 | 5,90 | 8 | -5 |
| | Oposició Socialdemòcrata Finlandesa | 33.947 | 1,75 | 3 | - |
| | Lliga Liberal | 6.424 | 0,33 | - | - |
| | Representants de les Illes Aland | 5.487 | | 1 | |
| | Total (participació 75,0%) | 1.944.235 | 100.0 | 200 | |
| Font: Eduskuntavaalit 1927–2003 Arxivat 2007-10-02 a Wayback Machine. ||||||
# Francisco Javier da Silva Irago

Francisco Javier da Silva Irago (Vigo, Pontevedra, 1979) conegut artísticament com a Kiko da Silva, és un historietista, il·lustrador i director editorial, dinamitzador de l'escena del còmic a Galícia.

## Trajectòria

Kiko da Silva, amb només 16 anys, va publicar el seu primer llibre il·lustrat i va començar a treballar com a humorista gràfic en el periòdic La Voz de Galicia. Un any després, va ser guardonat amb el premi Ourense de Banda Deseñada al millor autor aficionat.
Es va llicenciar en la Facultat de Belles arts de Pontevedra en l'especialitat de pintura per la Universitat de Vigo.
En 2001 Va fundar al costat del llibreter Cano Paz la revista "BD Banda", que ha dirigit des de llavors.
En 2002 va començar la sèrie Fiz nos biosbardos en Golfiño, suplement infantil de "La Voz de Galicia". També va escriure Moncho y la mancha (2002).
En 2004, va començar a col·laborar amb Edicions El Jueves, primer en la revista infantil "Mister K" i després esporàdicament en "El Jueves".
A l'octubre de 2007 va llançar la revista satírica en gallec Retranca. També va iniciar la sèrie Mario el becario per a la revista "Capital".
A l'abril de 2010 va obtenir una beca de 6.000 euros per part de la Fundació Arte y Derecho que li va permetre afrontar la realització de la seua primera novel·la gràfica, Inspirada en la novel·la O xardín das pedras flotantes de Manuel Lourenzo González.
En 2012 funda la primera escola de còmic professional de Galícia, O Garaxe Hermético.

## Referències

* 1 2 3 4 Kiko da Silva Arxivat 2012-06-26 a Wayback Machine. per José A. Serrano per a Guía del cómic, 2007
* 1 2 3 BOIX, Toni (15/11/2007). ZN entrevista a Kiko da Silva, Zona Negativa.
* ↑ CONDE, María (13/04/2010). Al otro lado del muro... ...Se esconde Kiko da Silva, La Voz de Galicia.
* ↑ REDACCIÓN (21/4/2010). Kiko da Silva, becado por la Fundación Arte y Derecho para su novela gráfica, La Voz de Galicia.
* ↑ Entrevista a Kiko da Silva Arxivat 2015-04-19 a Wayback Machine. a Entrecomics del 27 d'abril de 2012 (castellà)

## Enllaços externs

* Bloc del autor
* Kiko da Silva en www.culturagalega.org
# László Forgács

László Forgács (26 de febrer de 1911) va ser un atleta hongarès, especialista en curses de velocitat que va competir durant la dècada de 1930.
En el seu palmarès destaca una medalla de plata en els 4x100 metres del Campionat d'Europa d'atletisme de 1934, formant equip amb József Kovács, József Sir i Gyula Gyenes. En aquesta cursa aconseguiren millorar el rècord nacional amb un temps de 41,4". El 1933 guanyà el campionat nacional dels 100 metres. Aquell mateix any igualà el rècord nacional dels 100 metres amb un temps de 10.6".

## Millors marques

* 100 metres. 10.6" (1933)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 17 abril 2020].
* 1 2 Waśko, Janusz (1953-). Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 15, 190. ISBN 978-83-62033-30-0.
* ↑ «Magyar Életrajzi Lexikon 1000-1990». [Consulta: 17 abril 2020].
# Wilwerdange

Wilwerdange (en luxemburguès: Wilwerdang; en alemany: Wilwerdingen) és una vila de la comuna de Troisvierges (Luxemburguès: Ëlwen, alemany Ulflingen), situada al districte de Diekirch del cantó de Clervaux. Està a uns 59 km de distància de la ciutat de Luxemburg.

## Vegeu també

* Kneiff

## Referències

* ↑ «Wilwerdange». [Consulta: 23 setembre 2015].